Torsdag morgen skete der et harmonikasammenstød med tre-fire biler i Hjørring.

Omkring klokken 08 torsdag morgen skete der et harmonikasammenstød på Frederikshavnsvej øst for Hjørring. Uheldet skete i krydset lige ved afkørslen fra Hirtshalsmotorvejen ved Hjørring C. Uheldet skabte nogle trafikale problemer. Omkring klokken 09 var der kø på motorvejen i nordgående retning, hvor bilerne holdt i kø for at komme af afkørslen. Ifølge Nordjyllands Politi stødte tre-fire biler sammen. Umiddelbart ser det ikke ud til, at der er sket alvorlig personskade ved uheldet, men en person klager over nakkesmerter og skal derfor klippes fri.